CELEX: 62012CN0552
Language: hu
Date: 2012-12-03 00:00:00
Title: C-552/12. sz. ügy: A Törvényszék (ötödik tanács) T-215/10. sz., Görög Köztársaság kontra Bizottság ügyben 2012. október 4-én hozott ítélete ellen a Görög Köztársaság által 2012. december 3-án benyújtott fellebbezés

2.2.2013   
            
            
               HU
            
            
               Az Európai Unió Hivatalos Lapja
            
            
               C 32/9
            
         A Törvényszék (ötödik tanács) T-215/10. sz., Görög Köztársaság kontra Bizottság ügyben 2012. október 4-én hozott ítélete ellen a Görög Köztársaság által 2012. december 3-án benyújtott fellebbezés
   (C-552/12. sz. ügy)
   2013/C 32/13
   Az eljárás nyelve: görög
   
      Felek
   
   
      Fellebbező: Görög Köztársaság (képviselők: I. Chalkias és E. Leftheriotou meghatalmazottak)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Görög Köztársaság azt kéri, hogy az Európai Unió Bírósága adjon helyt a jelen fellebbezésnek, és helyezze teljes egészében hatályon kívül a Törvényszék megtámadott ítéletét a részletesen kifejtett érvelés alapján, valamint kötelezze a Bizottságot a költségek viselésére.
            
         
      Jogalapok és fontosabb érvek
   
   
               —
            
            
               A gyapotágazatot érintő kiigazításokat, és különösen a gyapot termelésére vonatkozó támogatási rendszernek az integrált irányítási és ellenőrzési rendszerrel (IIER) való összeegyeztethetőségét illetően a Görög Köztársaság fellebbezésében a következő megsemmisítési jogalapokra hivatkozik:
               
                           —
                        
                        
                           az uniós jog megsértése: az 1051/2001 rendelet 6., 7. és 17. cikkének, valamint az 1051/2001 rendelet 10. cikke (1) bekezdésének, illetve (2) bekezdése c) és e) pontjának megsértése és téves alkalmazása; elégtelen indokolás; az arányosság elvének megsértése;
                        
                     
                           —
                        
                        
                           az uniós jog megsértése: az 1051/2001 rendelet 17. cikkének megsértése; elégtelen és ellentmondásos indokolás.
                        
                     
         
               —
            
            
               A környezetvédelmi intézkedéseket illetően a fellebbező a következő megsemmisítési jogalapokra hivatkozik:
               
                           —
                        
                        
                           az uniós jog megsértése: az iránymutatások és az arányosság elvének megsértése; az indokolási kötelezettség megsértése;
                        
                     
                           —
                        
                        
                           az uniós jog megsértése: az 1051/2001 rendelet 7. cikke (4) bekezdésének megsértése, az 1123/09 rendelet 1. cikkének, a 903/05 rendelet 1. cikkének, valamint a 817/06 rendelet 1. cikkének megsértése; elégtelen indokolás;
                        
                     
                           —
                        
                        
                           a védelemhez való jog megsértése; elégtelen indokolás.
                        
                     
         
               —
            
            
               A vidékfejlesztési ágazatra vonatkozó kiigazításokat illetően a fellebbező a következő jogalapokra hivatkozik:
               
                           —
                        
                        
                           az 1663/95 rendelet 8. cikke (1) és (2) bekezdésének megsértése, elégtelen és/vagy ellentmondásos indokolás mellett.
                        
                     
         
               —
            
            
               A legrászorultabb személyek támogatásának ágazatára vonatkozó kiigazításokat illetően a Görög Köztársaság fellebbezésében a következő jogalapra hivatkozik:
               
                           —
                        
                        
                           a 3149/92 rendelet 3. cikke (2) bekezdésének téves értelmezése és alkalmazása; elégtelen és/vagy ellentmondásos indokolás; az arányosság elvének megsértése; a fegyveregyenlőségre és a bizonyítási teher jogszerű megosztására vonatkozó szabályok téves értelmezése és alkalmazása; a Görög Köztársaság érdekeit sértő eljárási szabálytalanságok a Törvényszék előtt.